Malminetsintä

Malminetsinnällä tarkoitetaan malmiksi luokiteltavien kivien, ja niiden emokallion etsimistä. 

Malminetsinnän historiaa Suomessa
Suuri osa Suomen kaivoksista on saanut alkunsa kansalaisten löytämistä ja tutkittavaksi lähettämistä malminäytteistä, joista käytetään yleisesti termiä kansannäyte. Sellaisia on Suomessa kerätty aina 1730-luvulta lähtien, jolloin kirkoissa luettiin kuulutuksia, että ihmiset ilmoittaisivat erikoisista kivilöydöistä. 
Irtolohkareilla tiedettiin jo tuolloin olevan merkitystä malminetsinnässä. Perinteinen malminetsintätapa on ollut merkitä karttaan irtolohkareiden esiintymispaikat. Näin karttaan muodostuu niin sanottu malmiharava. Sillä tarkoitetaan jääkauden kalliosta irroittamien kivien levinneisyyttä viuhkanmuotoiselle alueelle. Kolmion kärjessä on malmiesiintymän emokallio.

Geologian tutkimuskeskus GTK:n kansannäytetoimistolle lähetetään vuosittain tuhansia näytteitä, joista parhaat palkitaan. Vuonna 2014 GTK:lle lähetettiin noin 4 000 kansannäytettä. Aikojen kuluessa niitä on lähetetty yhteensä noin 1,5 miljoonaa kappaletta. Ne ovat käynnistäneet yli puolet kaivostoimintaan johtaneista tutkimuksista Suomessa.

Yksi Suomen merkittävimpiä malmilöydöksiä tehtiin 1908 Rääkkylän Kivisalmessa, kun ruoppaustyömaan kaivinkoneen kuljettaja löysi ison kellertävän irtokiven. Kuparimalmilöydös johti Outokummun kaivoksen perustamiseen ja nykyaikaisen kaivannaisteollisuuden kehittymiseen Suomessa.

Nykyään malminetsintä ei ole luonnonharrastajamaista näpertelyä, vaan systemaattista toimintaa, joka vaatii kehittynyttä teknologiaa. Tämän ajan järeämpää malminetsintää edustavat geofysikaaliset toimet kuten magneettikenttien lentomittaukset ja etenkin syväkairaus.

 Suomessa toimivien malminetsintäyhtiöiden kotimaa  

 Alankomaat 
 Mondo Minerals B.V. 

 Australia 
 Arctex Oy
 Dragon Mining Oy
 Kuhmo Metals Oy
 Kylylahti Copper Oy
 Vulcan Kotalahti Oy

 Britannia 
 AA Sakatti Mining Oy
 Mineral Exploration Network (Finland) Ltd.

 Etelä-Afrikka 
 Gold Fields Arctic Platinum Oy

 Irlanti 
 Karelian Diamond Resources Plc.

 Kanada 
 Agnico Eagle Finland Oy
 Belvedere Mining Oy
 Belvedere Resources Finland Oy
 BR Gold Mining Oy
 FQM FinnEx Oy
 FQM Kevitsa Mining Oy
 Nortec Minerals Oy
 Pyhäsalmi Mine Oy

 Luxemburg 
 Northland Mines Oy

 Norja 
 Keliber Oy

 Ruotsi 
 Drake Resources Sweden AB
 Endomines Oy
 Lappland Goldminers Oy
 Nordic Mines AB
 Sotkamo Silver
New Boliden

 Suomi 
 FinnAust Mining Southern Oy  
 Oy
 Magnus Minerals Oy
 Stonerol Oy
 Tailtiu Oy
 East Mineral Oy

 Lähteet 
 GeoFoorumi 2009  (Viitattu 26.12.2011)

 Viitteet 

Aiheesta muualla
 GTK - Geologian tutkimuskeskus
 Retkeilijän kiviopas  Sari Grönholm (toim.), Reijo Alviola, Kari A. Kinnunen, Kari Kojonen, Niilo Kärkkäinen ja Hannu Mäkitie, 3. painos. Espoo: Geologian tutkimuskeskus. 88 s.

Luokka:Kaivosteollisuus